Pasaules Bridža federācija
Pasaules Bridža federācija (angļu: World Bridge Federation, saīsināti — WBF) ir vispasaules bridža pārvaldes organizācija. Tā rīko pasaules čempionātus, nosaka bridža noteikumus, popularizē bridžu un veicina tā attīstību kā sporta veidu. Pasaules Bridža federācija tika dibināta 1958. gada 18. augustā Oslo. 1999. gadā Starptautiskā Olimpiskā komiteja to atzina kā starptautisku sporta federāciju.